Den egyptisk-israelske fredsavtalen

Den egyptisk-israelske fredsavtalen (arabisk: معاهدة السلام المصرية الإسرائيلية; Mu`āhadat as-Salām al-Masrīyah al-'Isrā'īlīyah, hebraisk: הסכם השלום בין ישראל למצרים; Heskem HaShalom Bein Yisrael LeMitzraim) ble signert i Washington D.C., USA, 26. mars 1979, etter Camp David-avtalen i 1978. Hovedinnholdet i avtalen var gjensidig anerkjennelse av de enkelte landene Egypt og Israel, å avslutte urolighetene mellom de to landene som hadde eksistert siden den arabisk-israelske krig i 1948 og at Israel skulle trekke seg helt tilbake med både militære og sivile fra Sinaihalvøya, som Israel hadde okkupert under seksdagerskrigen i 1967. Avtalen inkluderte også at israelske skip skulle passere fritt gjennom Suezkanalen, og anerkjente Tiranstredet og Akababukten som internasjonale vannveier.

Den egyptisk-israelske fredsavtalen ble signert av den egyptiske president Anwar Sadat og den israelske statsministeren Menachem Begin, og ble bevitnet av den amerikanske president Jimmy Carter.«Camp David Accords», Israeli Ministry of Foreign Affairs. Arkivert fra originalen den 3. september 2011 av Wayback Machine. Etter å ha signert avtalen, ble Egypt ekskludert fra Den arabiske liga, og ligaens hovedkvarterer ble flyttet fra Kairo til Tunis. Sadat ble senere myrdet av medlemmer av den egyptiske armeen, som hadde motsatt seg hans forsøk på å opprette fred med Israel.

 Se også 
 Camp David-avtalen (1978)
 Liste over fredsavtaler i Midtøsten

 Referanser 

 Eksterne lenker 
 Avtaleteksten  (PDF), nettstedet til det egyptiske utenriksdepartementet
 Avtaleteksten, nettstedet til det israelske utenriksdepartementet

Kategori:Forholdet mellom Israel og Egypt
Kategori:Midtøstens historie
Kategori:Fredsavtaler
Kategori:Hendelser i 1979
Kategori:Traktater av 1979